Väčšina mobilných telefónov pre seniorov má integrovaných niekoľko vyzváňacích melódií, z nich si môžete vybrať tú, ktorá vám najviac vyhovuje. Občasne sa stretnete s tým, že niektorý model mobilu ponúka len jeden predvolený vyzváňací tón. Ak vám tento nevyhovuje, dá sa to vyriešiť uložením obľúbeného tónu na pamäťovú kartu a potom si nový tón nastaviť z karty. Takýto postup je však pre mnohých seniorov obtiažny a bez pomoci svojich blízkych si tón nevedia zmeniť. Poobzerajte sa preto radšej po mobiloch, ktoré majú integrovaných viacero vyzváňacích tónov.